Lars Peder Brekk
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere,Tidligere politikere
Lars Peder Brekk er en norsk politiker fra Senterpartiet. Han var fiskeriminister i Bondeviks første regjering fra januar til mars 2000, og landbruks- og matminister i den rødgrønne regjeringen fra 2008 til 2012.
Politiker Brekk var nestleder i Senterpartiet i periodene 1993–1997 og 2003–2011, og ordfører i Vikna fra 1991 til 1997. Han var politisk rådgiver for fiskeriminister Eivind Reiten i Willoch-regjeringen fra 1985 til 1986 og fiskeriminister i Bondeviks første regjering fra januar til mars 2000.Han var vararepresentant til Stortinget i årene 1989–1997 og 2001–2005, og stortingsrepresentant for Nord-Trøndelag fra 2005 til 2013. Brekk var parlamentarisk nestleder i Senterpartiet fra 2005 til 2007, parlamentarisk leder i årene 2007–2008 og 2012–2013, og leder av Næringskomiteen fra 2005 til 2008.Brekk var landbruks- og matminister i den rødgrønne regjeringen fra 2008 til 2012. Han gikk ut av regjeringen i 2012 og ble deretter på ny parlamentarisk leder for Senterpartiet. Brekk nådde ikke opp under nominasjonen foran stortingsvalget i 2013. Utdanning og utenompolitisk arbeid Brekk er utdannet sosialøkonom (cand.oecon.) ved Universitetet i Oslo og var fra 1999 til 2005 daglig leder i Innovasjon Rørvik i Vikna. Fra 2013 er Lars Peder Brekk direktør for Brønnøysundsregistrene. Les mer i Store norske leksikon Senterpartiet Stortinget regjeringen Stoltenberg II